
1. ASJAOLUD JA MENETLUSE KÄIK
[bookmark: _GoBack]02.09.2020 laekus ehitisregistri keskkonda läbi vaatamiseks Kalamarja tn 16 krundile püstitatud aiamajale ehitisregistri koodiga 120851711   kasutusloa taotlus nr 2011371/16879-1. Taotlusele on lisatud aiamaja auditi aruanne A0220_TJ_v05_Kalamarja16_2021-06-07“, audiitor FIE Aleksandra Popova. Auditi aruande kohaselt aiamaja on ebaseaduslikult ehitatud 1990. aastal ilma projektita. Koos taotlusega esitatud auditi aruande hinnangu kohaselt „Aiamaja vastab oma otstarbele ja võib kasutada eluhoonena 4 kuud aastas. Hooned vastavad ehitamise ajal kehtinud normidele ja nõuetele, ei ole tuleohtlikud“. Ehitusseadustiku ja planeerimisseaduse rakendamise seaduse § 28 lg 6 kohaselt  ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Ehitise auditi tellib omanik.
02.09.2020  on ehitisregistri  keskkonnas, koduleht www.ehr.ee, genereeritud kasutusloa eelnõu nr  2012371/15181,  menetluse nr 227384, ning eelnõu on suunatud kooskõlastamiseks Päästeametile, geodeesia ja maakorralduse, arhitektuuri ja planeerimise ning järelevalve osakonnale.
Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis  on avastatud puudused ning kasutusloa taotlus on ehitisregistri elektroonilise keskkonna kaudu puuduste kõrvaldamiseks tagastatud. 
12.07.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr  2012371/15181-5  ning on genereeritud uus kasutusloa eelnõu nr   2112371/09639-3.
10.06.2021 kooskõlastasid ehitisregistri elektroonilises keskkonnas kasutusloa taotluse kõik kaasatud isikud. Päästeameti Ida päästekeskus kooskõlastas tingimisi, märkusega: „hoone vastab I kasutusviisiga ehitisele esitatavatele olulistele tuleohutusnõutele, kuid puudub nõuetekohane väline tulekustutusvesi. Alus: majandus-ja taristuministri määrus nr 3 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja üleandmisele esitatavad nõuded“ §14.“ 
Aiandusühistu Ikrinka on asutatud eelmise sajandi 80-ndate aastate alguses. Aastate jooksul  on AÜ Ikrinka territooriumil ehitatud ja kasutatud nii aiamaju kui ka teisi majandusehitisi. Tuletõrje veevõtukoha aastaringse kasutamise probleemi lahendamine vastavalt nõudmistele ei ole  Kalamarja  tn 16 kinnistu omaniku kohustus, kuid nõuetekohase välise tulekustutuse veevõtu koha puudumine tekitab kaudset ohtu Kalamarja tn 16  aiamajale ning muudele Kalamarja tn 16 koosseisu kuuluvatele hoonetele ja rajatistele. Vastavalt Narva Linnavalitsuse 01.10.1997 korraldusele nr 1158-k „Aiandusühistu Ikrinka piiride ja pindala kinnitamine“, sh ka Kalamarja tn 16  tänava kinnistud kuuluvad aiandusühistu Ikrinka üldpindala koosseisu. Kehtivatele nõuetele vastav aastaringne veevõtu võimalus tule kustutamiseks aiandusühistus Ikrinka puudub. 10.09.2018 saatis järelevalve osakond aiandusühistule Ikrinka märgukirja nr 1-13.3.2/3713, milles juhtis tähelepanu tuleohutusseaduses sätestatud nõuetele, sh ka välisele tulekustutuse veevõtu kohale ning teatas, et Narva Linnavolikogu võttis vastu aiandusühistutele rahalise toetuse väljamaksmise korra. Korra kohaselt välise tulekustutuse veevõtu koha ehitamine kuulub rahalise toetuse nimekirja. Tänase päeva seisuga puuduvad Narva Linnavalitsuses AÜ Ikrinka territooriumil välise tulekustutuse veevõtu koha väljaehitamise kohta andmed.
18.12.2020 Päästeamet täiendavalt kirjalikult selgitas ehitisregistris „tingimisi“ kooskõlastust: „kasutusloa kooskõlastamisest ei keelduta kui üksikelamu või selle juurde kuuluva abihoonel ainsaks puuduseks on välise tulekustutusvee puudumine. Kasutusloa taotlus kooskõlastatakse märkusega haldusaktile ning sõnastus on järgmine: „Ehitusloa ehitusprojektis kirjeldatud tuletõrje veevõtukoht puudub“. 
Tuletõrje veevõtukoha rajamine asustusüksuse turvalisuse tagamiseks ei ole aiandusühistute piirkondades suvila ja aiamaja või üksikelamu omaniku ainukohustus. Sellest tingituna Päästeamet väljastab hoone kasutusloa kooskõlastamise märkusega, kus kirjeldab ehitusprojektis esitatud veevõtukoha puudumist.“ (Narva linnavalitsuse dokregister nr 12392).
Seega, ehitusseadustiku § 55 kohaselt  puuduvad Kalamarja tn 16 kinnistule püstitatud aiamajale kasutusloa andmisest keeldumise põhjused.

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       	kohaselt on järelevalve osakonna põhiülesandeks ehitus- ja kasutuslubade taotluste 
      	menetlemine ning linnavalitsuse vastavasisuliste korralduste ettevalmistamine, mille 
       	alusel toimub ehitusloa või kasutusloa andmine, muutmine, kehtetuks tunnistamine või 
       	andmisest keeldumine.
2.3.    Ehitusseadustiku ja planeerimisseaduse rakendamise seaduse § 28 lõike 1 kohaselt enne 2003.aasta 1. jaanuari ehitatud ehitisele võib anda ehitus- või kasutusloa või lugeda ehitamine või ehitise kasutamine teavitatuks, lähtudes ehitusseadustikus sätestatust ja arvestades käesolevast paragrahvist tulenevaid erisusi. Nimetatud ehitisele võib anda ehitus- või kasutusloa või lugeda ehitamine või ehitise kasutamine teavitatuks vastavalt ehitusseadustiku lisas 1 või 2 sätestatule. 

3. OTSUS
Väljastada Kalamarja tn 16 püstitatud aiamajale kasutusluba märkusega “puudub väline tulekustutuse veevõtu koht“.

4. RAKENDUSSÄTTED
4.1.	Korraldus jõustub seadusega sätestatud korras. 
4.2.	 Narva Linnavalitsuse Arhitektuuri- ja Linnaplaneerimise Ametil teha aiandusühistu Ikrinka juhatusele teatavaks, et aiandusühistu territooriumil peab olema korraldatud väline tulekustutuse veevõtu koht.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

